**OBRAZLOŽENJE IZMJENA I DOPUNA FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA 2023. GODINU I PROJEKCIJA PLANA ZA 2024. I 2025. GODINU**

**UVOD**

Uvažavajući odredbe članka 10. stavka 4. Zakona o proračunu (NN 144/21)  Fond je izradio Izmjene i dopune Financijskog plana Fonda za zaštitu okoliša i energetsku učinkovitost za 2023. godinu (dalje: Izmjene).

Planirani prihodi i primici povećavaju se za 13.526.724,00 EUR i iznose 413.635.154,00 EUR.

Planirani rashodi i izdaci povećavaju se za 26.633.798,00 EUR i iznose 401.168.368,00 EUR.

**PRIHODI**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/ Smanjenje** | **Novi plan za 2023.** | **Indeks** |
| PRIHODI POSLOVANJA | 400.081.885 | 13.526.724 | 413.608.609 | 103,4 |
| PRIHODI OD PRODAJE NEFINANCIJSKE IMOVINE | 0 | 0 | 0 |  |
| **UKUPNI PRIHODI** | **400.081.885** | **13.526.724** | **413.608.609** | **103,4** |

Ukupni prihodi povećavaju se za 13.526.724,00 EUR i iznose 413.608.609,00 EUR, a povećanje se odnosi na prihode s osnove viška tržišnih prihoda proizvođača ostvarenih proizvodnjom električne energije sukladno odredbama Uredbe o Zakonu o hitnoj intervenciji za rješavanje pitanja visokih cijena električne energije (NN 156/22) u iznosu od 10.700.00,00 EUR i prihode s osnove poticajne naknade za smanjenje količine miješanog komunalnog otpada u iznosu od 2.826.724,00 EUR.

**RASHODI**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/ Smanjenje** | **Novi plan za 2023.** | **Indeks** |
| RASHODI POSLOVANJA | 373.242.645 | 26.315.798 | 399.558.443 | 107,1 |
| RASHODI ZA NABAVU NEFINANCIJSKE IMOVINE | 1.291.925 | 318.000 | 1.609.925 | 124,6 |
| **UKUPNI RASHODI** | **374.534.570** | **26.633.798** | **401.168.368** | **107,1** |

Planirani rashodi Fonda za 2023. godinu povećavaju se za 26.633.798,00 EUR i iznose 401.168.368,00 EUR.

Najznačajnije povećanje izvršeno je u okviru rashoda za Programe i projekte energetske učinkovitosti i to za 19.908.425,00 EUR, Programi i projekti zaštite okoliša povećavaju se za 6.335.632,00 EUR, Administrativno upravljanje i opremanje povećava se za 318.000,00 EUR, a Gospodarenje s posebnim kategorijama otpada povećava se za 71.741,00 EUR.

**2000 ADMINISTRATIVNO UPRAVLJANJE I OPREMANJE**

Rashodi za Administrativno upravljanje i opremanje povećava se za 318.000,00 EUR na način da su planirani u iznosima neophodnim za obavljanje osnovnih poslova i funkcija Fonda.

**2001 PROGRAMI I PROJEKTI ZAŠTITE OKOLIŠA**

**K200002 Sanacija odlagališta otpada**

Planirana sredstva povećavaju se za 844.840,00 EUR iz razloga što se pojedina odlagališta proširuju u svrhu osiguranja dostatnog kapaciteta odlagališta do otvaranja centara za gospodarenje otpadom na njihovom području (Krapina, Karlovac, Otočac,  Đakovo, Vukovar, Dubrovnik i dr.).

Sredstva su također povećana radi dinamike realizacije projekata sanacije divljih odlagališta po Javnim pozivima za neposredno sufinanciranje uklanjanja otpada odbačenog u okoliš iz 2021. i 2022. godine, a koja se planiraju isplatiti u 2023. godini.

**K200003 Gospodarenje otpadom-izgradnja centara za gospodarenje otpadom**

Planirana sredstva se povećavaju za 125.220,00 EUR zbog dodatnih sredstava za doradu Studije izvedivosti za CGO Piškornica za Operativni program Konkurentnost i kohezija  2021.-2027. (u daljnjem tekstu OPKK), pripremu dokumentacije za fazu 3 CGO Bikarac te pripremu dokumentacije za izgradnju dijela CGO Šagulje.

**K200004 Oporaba otpada i iskorištavanje vrijednih svojstava otpada**

Planirana sredstva se smanjuju za 185.810,00 EUR iz razloga sporije dinamike provođenja projekata: „Utvrđivanje sastava komunalnog otpada u RH“ i „Izrada projektne dokumentacije za unaprjeđenje informacijskih sustava zaštite okoliša i prirode“.

**K200005 Zaštita, očuvanje i poboljšanje kvalitete zraka, tla, vode i mora**

Planirana sredstva se povećavaju za 300.000,00 EUR radi osiguravanja dijela sredstava za projekt Ministarstva obrane Republike Hrvatske - Rekonstrukcija sustava gašenja požara u vojarni „Sv. Juraj“ Žrnovnica koja se planiraju isplatiti u 2023. godini iz razloga što je u pripremi EU uredba koja zabranjuje primjenu halona koja su još na toj lokaciji, te za dio sredstava koja se planiraju isplatiti u 2023. godini po Javnom pozivu za smanjenje potrošnje tvari koje oštećuju ozonski sloj i fluoriranih stakleničkih plinova koji se planira objaviti u 2023. godini.

**K200006 Zaštita i očuvanje biološke i krajobrazne raznolikosti**

Planirana sredstva povećavaju se za 1.907.965,00 EUR, a odnose se na Javni poziv za neposredno sufinanciranje projekata koji doprinose održivosti posjetiteljske infrastrukture za javne ustanove koje upravljaju zaštićenim područjima i područjima ekološke mreže Natura 2000 koji se planira objaviti u 2023. godini.

Osim navedenog, planiran je dio sredstva za sufinanciranje nacionalne komponente korisnicima kojima su odobrena sufinanciranja iz EU Programa LIFE 2021. i 2022., a koja će se isplatiti u 2023. godini, projekte sufinanciranja nacionalne komponente u okviru OPKK i koji trebaju biti završeni do kraja 2023. godine te isplate po Javnom pozivu za pripremu projektne dokumentacije za posjetiteljsku infrastrukturu iz 2022. godine.

**K200007 Poticanje obrazovnih, istraživačkih i razvojnih aktivnosti u zaštiti okoliša**

Planirana sredstva se povećavaju se za 48.150,00 EUR iz razloga osiguranja sredstava za nove projekte u području obrazovnih aktivnosti, a koja se planiraju isplatiti u 2023. godini.

**K200008 Ostali projekti i programi zaštite okoliša**

Planirana sredstva se smanjuju za 123.895,00 EUR iz razloga što se u 2023. godini neće isplatiti sva planirana sredstva po Javnom natječaju za neposredno sufinanciranje projekata u području zaštite okoliša i energetske učinkovitosti koje provode organizacije civilnog društva (udruge) iz 2022. godine.

**K200012 Sanacija odlagališta komunalnog otpada sufinancirana iz EU**

Planirana sredstva se povećavaju za 93.960,00 EUR iz razloga dopune dokumentacije za sanaciju odlagališta za prijavu na EU financiranje sanacije odlagališta Kozarevac Račanski u Općini Nova Rača, te za isplatu sredstava po Dodatku Ugovora za EU sufinancirani projekt sanacije odlagališta Osojnica u Općini Matulji.

**K200017 Državna mreža**

Planirana sredstva se smanjuju za 92.910,00 EUR iz razloga što se u 2023. godini neće isplatiti sva planirana sredstva po projektima koje provodi DHMZ i to projekti „Program mjerenja razine onečišćenosti u državnoj mreži“ te „Plan provedbe programa mjerenja razine onečišćenosti na postajama državne mreže“.

**K200019 Poticanje odvojenog prikupljanja otpada i recikliranja**

Na ovoj aktivnosti planirana sredstva se povećavaju za 2.323.067,00 EUR, a odnose se na financiranje privremenih skladišta „Mala Gorica“ u Petrinji i „Majski Trtnik“ u Glini na kojima će se obrađivati materijal od rušenja sa potresom pogođenog područja Sisačko-moslavačke županije i na dio obveza koji će nastati u 2023. godini po Javnom pozivu za poticanje mjera odvojenog sakupljanja komunalnog otpada i Javnom pozivu za provođenje izobrazno-informativnih aktivnosti o gospodarenju otpadom te Javnom pozivu za izgradnju mini pretovarnih stanica na otocima koji se planiraju objaviti u 2023. godini.

U okviru ove aktivnosti sukladno članku 107. Zakona o gospodarenju otpadom (NN 84/21) planirano je i 1% godišnjih prihoda od poticajne naknade koje je Fond dužan uplatiti u državni proračun Republike Hrvatske za podmirenje administrativnih troškova sustava gospodarenja otpadom, obavljanja upravnih poslova, poslova funkcioniranja registara i informacijskog sustava gospodarenja otpadom i drugih stručnih poslova i aktivnosti vezanih za gospodarenje otpadom.

**K200020 Modernizacija državne mreže sufinancirana iz EU**

Planirana sredstva se povećavaju za 70.000,00 EUR iz razloga što se projekt Proširenje i modernizacija državne mreže za trajno praćenje kvalitete zraka AIRQ, koji se sufinancira iz OPKK i u kojem Fond sudjeluje sa 15%, treba završiti do kraja 2023. godine.

**K200021 Potpora prilagodbi klimatskim promjenama**

Planirana sredstva povećavaju se za 744.280,00 EUR za isplatu dijela sredstava u 2023. godini po Javnom pozivu za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina koji se planira objaviti u 2023. godini, te dijela troškova po Javnom pozivu za izradu radnih podloga za izradu programa prilagodbe klimatskim promjenama i SECAP-ima koji se planira objaviti u 2023. godini.

**K200024 Ostali projekti sufinancirani sredstvima EU fondova**

Planirana sredstva povećavaju se za 280.765,00 EUR radi preuzete obveze za nabavu uređaja za sprječavanje nastanka biootpada (otpada od hrane) za Hotel Libertas po JP EU 3/2022 za koju isplata nije izvršena u 2022. godini, sufinanciranja dodatnih radova u EU projektu Centar Natura Sisačko-moslavačke županije, pripreme dokumentacije za reciklažno dvorište Ston za prijavu na EU sufinanciranje, te radi isplate sredstava po Javnom pozivu za sufinanciranje nabave uređaja za sprječavanje nastanka biootpada (otpada od hrane) u bolnicama i specijalnim bolnicama i Javnom pozivu za sufinanciranje nabave uređaja za sprječavanje nastanka biootpada (otpada od hrane u domovima za starije i domovima za djecu) koji se planiraju objaviti u 2023. godini.

**2002 PROGRAMI I PROJEKTI ENERGETSKE UČINKOVITOSTI**

**K200040 Program suzbijanja energetskog siromaštva**

Planirana sredstva se povećavaju za 19.908.425,00 EUR radi provedbe Zaključka Vlade Republike Hrvatske u vezi s ublažavanjem porasta cijena plina i sprječavanja izloženosti građana energetskom siromaštvu (KLASA: 022-03/22-07/81, URBROJ: 50301-05/27-22-1) od 9. ožujka 2022. godine i Odluke Vlade Republike Hrvatske o subvencioniranju djela krajnje cijene opskrbe plinom za krajnje kupce kategorije kućanstvo te krajnje kupce koji nisu kućanstvo s godišnjom potrošnjom plina do 10GWh (KLASA: 022-03/23-04/93, URBROJ: 50301-05/27-23-2) od 16. ožujka 2023. godine.

**2003 GOSPODARENJE S POSEBNIM KATEGORIJAMA OTPADA**

**A200008 Gospodarenje s posebnim kategorijama otpada**

Planirana sredstva za program Gospodarenja s posebnim kategorijama otpada povećavaju se za 71.741,00 EUR iz razloga što je Fond dužan sukladno članku 107. Zakona o gospodarenju otpadom 1% godišnjih prihoda od naknade gospodarenja otpadom uplatiti u državni proračun Republike Hrvatske za podmirenje administrativnih troškova sustava gospodarenja otpadom, obavljanja upravnih poslova, poslova funkcioniranja registara i informacijskog sustava gospodarenja otpadom i drugih stručnih poslova i aktivnosti vezanih za gospodarenje otpadom.

**UKUPNI VIŠAK/MANJAK**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/ Smanjenje** | **Novi plan za 2023.** | **Indeks** |
| UKUPNI PRIHODI | 400.081.885 | 13.526.724 | 413.608.609 | 103,4 |
| UKUPNI RASHODI | 374.534.570 | 26.633.798 | 401.168.368 | 107,1 |
| **RAZLIKA - VIŠAK/MANJAK** | **25.547.315** | **-13.107.074** | **12.440.241** | **48,7** |

Ukupni višak prihoda nad rashodima smanjuje se za 13.107.074,00 EUR i sada iznosi 12.440.241,00 EUR.

**RAČUN FINANCIRANJA**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/ Smanjenje** | **Novi plan za 2023.** | **Indeks** |
| PRIMICI OD FINANCIJSKE IMOVINE I ZADUŽIVANJA | 26.545 | 0 | 26.545 | 100,0 |
| IZDACI ZA FINANCIJSKU IMOVINU I OTPLATE ZAJMOVA | 0 | 0 | 0 |  |
| PRIJENOS SREDSTAVA IZ PRETHODNE GODINE | 376.630.659 | 1.199.821 | 377.830.480 | 100,3 |
| PRIJENOS SREDSTAVA U SLJEDEĆU GODINU | -402.204.519 | 11.907.253 | -390.297.266 | 97,0 |
| **NETO FINANCIRANJE** | **-25.547.315** | **13.107.074** | **-12.440.241** | **48,7** |

Planirani primici od financijske imovine i zaduživanja nisu se mijenjali i iznose 26.545,00 EUR.